અમદાવાદ: મ્યુનિસિપલ કોર્પોરેશનના સત્તાવાળાઓ દ્વારા આવતી કાલ તા.પ જૂન, ર૦૧૮ના વિશ્વ પર્યાવરણ દિવસ નિમિત્તે અાબાલવૃદ્ધોના માનીતા કાંકરિયા લેેકફ્રન્ટ અને ઝૂમાં પ્લાસ્ટિકની પાણીની બોટલ લઇ જવા પર પ્રતિબંધ મૂકવાની વિચારણા હાથ ધરાઇ છે. જે પ્રકારે દરરોજના સરેરાશ ૧પથી ર૦ હજાર સહેલાણીઓ કાંકરિયા લેકફ્રન્ટની મુલાકાત લે છે તેને જોતાં તંત્રનો આ પ્રકારનો સંભવિત નિર્ણય સહેલાણીઓ માટે તઘલખી નિર્ણય પુરવાર થઇ શકે છે.